JY LEES NOU Veerligte piesangbrood
Het jy al brood gebak met dié groentesoort in?
Vir 2 broodjies | Voorbereityd 20 minute | Gaarmaaktyd 50 minute
Hierdie piesangbrood het 'n ligter tekstuur as tradisionele piesangbrood en is danksy die murgpampoentjie nie baie soet nie.
¾ koppie olyf-, klapper- of avokado-olie
2/3 koppie bruinsuiker, plus ekstra
2 groot murgpampoentjies, gerasper
½ koppie pekan- of okkerneute, gekap (opsioneel)
1. Voorverhit die oond tot 160 ºC en berei 2 broodpanne van 20 x 10 cm (of 'n standaardgrootte muffinpan vir 2 dosyn) voor.
2. Klits die eiers en klits dan die olie en suiker daarby. Roer die murgpampoentjie, piesangs en vanielje daarby. Meng die kaneel, meel, bakpoeier, koeksoda, sout en neuter saam en roer dit deur die klam mengsel. Skraap die deeg in die voorbereide pan uit en sprinkel 2 eetlepels bruinsuiker bo-oor.
3. Bak die broodjies vir 50 minute (of 35 minute as jy muffins bak). Die brood is deurgebak sodra 'n toetspen skoon uitkom.